Bint il-vittma tal-isplużjoni li seħħet dalgħodu f'Wied il-Għajn irringrazzjat lil missierha li salvalha ħajjitha għax hi kellha tkun fil-karozza dak il-ħin tal-inċident. Faye Cachia kitbet fuq Facebook li missierha qalilha li llum ma setax imur għaliha. Qalet li kieku għamel hekk, hi kienet tkun miegħu fil-karozza fil-ħin tal-isplużjoni. Spjegat li ma kellhiex kliem biex tiddeskrivi dak li għaddejja minnu bħalissa. Qalet li qatt mhi se tinsa lil missierha, speċjalment minħabba li jiċċelebraw għeluq sninhom fl-istess ġurnata. Martin Cachia ġie ċċertifikat mejjet fuq il-post, wara li seħħet splużjoni fil-karozza tiegħu waqt li kien qed isuq, li b'konsegwenza tagħha daħal ġo ħajt. Il-Pulizija għadha għaddejja bl-investigazzjonijiet tagħha. .td_uid_3_5ee4e868a5b92_rand.td-a-rec-img{text-align:left}.td_uid_3_5ee4e868a5b92_rand.td-a-rec-img img{margin:0 auto 0 0}